CELEX: 32006R1798
Language: el
Date: 2006-12-06 00:00:00
Title: Κανονισμός (ΕΚ) αριθ. 1798/2006 της Επιτροπής, της 6ης Δεκεμβρίου 2006 , σχετικά με το άνοιγμα δασμολογικής ποσόστωσης για το 2007, για τις εισαγωγές στην Ευρωπαϊκή Κοινότητα ορισμένων εμπορευμάτων καταγωγής Νορβηγίας τα οποία προκύπτουν από τη μεταποίηση γεωργικών προϊόντων που καλύπτονται από τον κανονισμό (ΕΚ) αριθ. 3448/93 του Συμβουλίου

7.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 341/24
            
         
      ΚΑΝΟΝΙΣΜΌΣ (ΕΚ) αριθ. 1798/2006 ΤΗΣ ΕΠΙΤΡΟΠΉΣ
   
   της 6ης Δεκεμβρίου 2006
   σχετικά με το άνοιγμα δασμολογικής ποσόστωσης για το 2007, για τις εισαγωγές στην Ευρωπαϊκή Κοινότητα ορισμένων εμπορευμάτων καταγωγής Νορβηγίας τα οποία προκύπτουν από τη μεταποίηση γεωργικών προϊόντων που καλύπτονται από τον κανονισμό (ΕΚ) αριθ. 3448/93 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 7 παράγραφος 2,
   την απόφαση 2004/859/ΕΚ του Συμβουλίου, της 25ης Οκτωβρίου 2004, σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας όσον αφορά το πρωτόκολλο 2 της διμερούς συμφωνίας ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (2), και ιδίως το άρθρο 3,
   Εκτιμώντας τα ακόλουθα:
   
               (1)
            
            
               Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασίλειου της Νορβηγίας όσον αφορά το πρωτόκολλο 2 της διμερούς συμφωνίας ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας προβλέπει στο σημείο ΙΙΙ ετήσιες δασμολογικές ποσοστώσεις για τις εισαγωγές ορισμένων εμπορευμάτων καταγωγής Νορβηγίας. Ενδείκνυται το άνοιγμα της ποσόστωσης αυτής για το έτος 2007.
            
         
               (2)
            
            
               Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (3) καθορίζει τους κανόνες διαχείρισης των δασμολογικών ποσοστώσεων. Είναι σκόπιμο να προβλεφθεί ότι η διαχείριση των δασμολογικών ποσοστώσεων που ανοίγονται με τον παρόντα κανονισμό πραγματοποιείται σύμφωνα με αυτούς τους κανόνες.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οριζόντιων θεμάτων που αφορούν τις συναλλαγές μεταποιημένων γεωργικών προϊόντων που δεν υπάγονται στο παράρτημα Ι της συνθήκης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κοινοτικές δασμολογικές ποσοστώσεις για τα αγαθά καταγωγής Νορβηγίας που απαριθμούνται στο παράρτημα θα ανοίξουν από την 1η Ιανουαρίου μέχρι τις 31 Δεκεμβρίου 2007.
   Άρθρο 2
   Η διαχείριση των κοινοτικών δασμολογικών ποσοστώσεων που αναφέρονται στο άρθρο 1 γίνεται από την Επιτροπή σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Βρυξέλλες, 6 Δεκεμβρίου 2006.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 318 της 20.12.1993, σ. 18. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2580/2000 (ΕΕ L 298 της 25.11.2000, σ. 5).
   
      (2)  ΕΕ L 370 της 17.12.2004, σ. 70.
   
      (3)  ΕΕ L 253 της 11.10.1993, σ. 1. Κανονισμός, όπως τροποποιήθηκε τελευταία με τον κανονισμό (ΕΚ) αριθ. 402/2006 (ΕΕ L 70 της 9.3.2006, σ. 35).
   
      ΠΑΡΑΡΤΗΜΑ
      Ετήσιες δασμολογικές ποσοστώσεις που εφαρμόζονται στις εισαγωγές στην Κοινότητα αγαθών καταγωγής Νορβηγίας
      
                  Αύξων Αριθμός
               
               
                  Κωδικός ΣΟ
               
               
                  Περιγραφή
               
               
                  Όγκος ετήσιας ποσόστωσης από 1.1.2007
               
               
                  Δασμολογικός συντελεστής που εφαρμόζεται εντός των ορίων της ποσόστωσης
               
            
                  09.0765
               
               
                  1517 10 90
               
               
                  Μαργαρίνη, μη συμπεριλαμβανομένης της ρευστής μαργαρίνης, περιεκτικότητας κατά βάρος σε λιπαρές ύλες γάλακτος έως 10 %
               
               
                  2 470 τόνοι
               
               
                  Δωρεάν
               
            
                  09.0771
               
               
                  ex 2207 10 00
                  (Κωδικός Taric 90)
               
               
                  Αιθυλική αλκοόλη μη μετουσιωμένη, με κατ’ όγκο αλκοολικό τίτλο 80 % vol. ή περισσότερο, πλην εκείνης που προέρχεται από γεωργικά προϊόντα του παραρτήματος Ι της συνθήκης ΕΚ
               
               
                  164 000 εκατόλιτρα
               
               
                  Δωρεάν
               
            
                  09.0772
               
               
                  ex 2207 20 00
                  (Κωδικός Taric 90)
               
               
                  Αιθυλική αλκοόλη και αποστάγματα μετουσιωμένα, οιουδήποτε τίτλου πλην εκείνων που προέρχονται από γεωργικά προϊόντα του παραρτήματος Ι της συνθήκης ΕΚ
               
               
                  14 340 εκατόλιτρα
               
               
                  Δωρεάν
               
            
                  09.0774
               
               
                  2403 10
               
               
                  Καπνός για κάπνισμα, έστω και αν περιέχει υποκατάστατα καπνού σε οιαδήποτε αναλογία
               
               
                  370 τόνοι
               
               
                  Δωρεάν